เรื่องร้องเรียน: สวัสดีค่ะ  ดิฉันมีเรื่องจะขอความกรุณาค่ะ คือดิฉันจะรื้อบ้านและสร้างใหม่ในที่่ดินเดิม ที่ซอยลาดพร้าว87 แขวงคลองเจ้าคุณสิงห์ เขต วังทองหลาง จึงได้ยื่นแบบขอรื้อถอนบ้าน และแบบขอสร้างบ้านไป โดยยื่นแบบขอสร้างบ้านไปก่อน ในวันที่ 2 พ.ย 65 และยื่นแบบรื้อถอนบ้านไปในวันที่ 8 พ.ย 65  หลังจากยื่นแบบไปแล้ว ดิฉันได้ติดตามถามไปตอนต้นเดือน ธันวาคม ได้ทราบว่า แบบรื้อถอนผ่านแล้ว รอเซนต์ จึงได้โทรตามไปสัปดาห์ละครั้งถึง2 ครั้ง แต่ได้รับคำตอบว่า กำลังแก้แบบรื้อถอนให้   ก็แปลกใจว่า ตอนแรกบอกว่าผ่านแล้วรอเซนต์ แต่ทำไมมีแก้ไข  ทาง จนท. แจ้งว่า ถ้าเรียบร้อยจะโทรมา บอก ดิฉันรอจนถึงวันนี้ วันที่ 23 ธค  ก็ยังไม่มีการติดต่อมา เท่าที่หาข้อมูลมา ทราบว่า ใบอนุญาตรื้อถอน ส่วนใหญ่จะออกให้ไม่เกิน 2 อาทิตย์ นับตั้งแต่วันยื่นแบบ แต่นี่ผ่านมานับเดือน ยังไม่มีความคืบหน้า ดิฉันย้ายออกจากบ้านเพื่อเตรียมการรื้อถอนมาตั้งแต่ต้นเดือนธันวา เพราะเชื่อว่า ใบอนุญาตรื้อถอนจะออกประมาณช่วงนั้น ติดต่อทำสัญญากับคนมารื้อถอนเรียบร้อย แต่ไม่สามารถดำเนินการได้ สถาปนิกที่ทำแบบก็พร้อมจะแก้ไขให้ ทั้งแบบสร้าง/แบบรื้อถอนที่ส่งไป  จนท บอกแค่ว่าแล้วจะแจ้งให้ทราบ  แต่ก็เงียบไม่เคยโทรมาเลย  พยายามเข้าใจว่า งานของเขตอาจจะเยอะมาก แต่ประชาชนอย่างเราที่ทำตามขั้นตอน รอตามเวลาที่คิดว่าน่าจะได้รับใบอนุญาต แต่ก็ไม่ได้  ดิฉันแนบเอกสารเลขรับมาพร้อมกันนี้ด้วยค่ะ   ขอความกรุณาช่วยดิฉันด้วย ขอบพระคุณอย่างสูงล่วงหน้าค่ะ
การดำเนินการของเจ้าหน้าที่: ได้ชี้แจงทำความเข้าใจกับผู้แจ้ง และผู้แจ้งได้รับใบอนุญาตรื้อถอนอาคารเรียบร้อยแล้ว
ความเห็นของผู้แจ้ง: ขอบพระคุณ จนท. ที่รับผิดชอบเรื่องของดิฉันมากค่ะ ที่ดูแลเรื่องใบอนุญาตรื้อถอนบ้านให้เรียบร้อย    ขอเป็นอีกหนึ่งกำลังใจในการทำงานของ จนท.นะคะ ต้นปีหน้า เมื่อใบอนุญาตก่อสร้างออก ก็จะสร้างบ้านค่ะ ขอบคุณมากค่ะ
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร